सफाईकर्मियों के लिए कामगार वित्त आयोग जल्द
200 सफाई कामगारों को कराया भोजन, थाली में थे 18 प्रकार के व्यंजन, कन्याओं से लिया आशीर्वाद
मुख्यमंत्री शिवराज सिंह चौहान ने सफाईकर्मियों के हितों के बारे में काम करने के लिए सफाई कामगार वित्त आयोग बनाने की घोषणा की। वे रविवार को सुभाष स्कूल में सफाईकर्मियों को संबोधित कर रहे थे। मुख्यमंत्री ने पहले सफाईकर्मियों को भोजन परोसा, फिर उनके साथ बैठकर खाना भी खाया। मुख्यमंत्री को गणमान्य नागरिकों, मंत्रियों, सामाजिक संगठनों और समाज के विभिन्न वर्गों के प्रतिनिधियों ने उनके निवास पहुंचकर जन्मदिन की बधाई दी। भाजपा ने पूरे प्रदेश में इस दिन को सेवा दिवस के रूप में मनाया।
रविवार को सुभाष नगर स्कूल में हुए मुख्य आयोजन से पहले मुख्यमंत्री पंडित दीनदयाल उपाध्याय रक्तदान शिविर में भी शामिल हुए और रक्तदान के लिए रजिस्ट्रेशन कराया। इस दौरान विस अध्यक्ष डॉ. सीतासरन शर्मा समेत मंत्री व भाजपा प्रदेश अध्यक्ष नंदकुमार सिंह चौहान भी मौजूद रहे।
मुख्यमंत्री शिवराज सिंह चौहान ने धर्मप|ी साधना सिंह के साथ सफाई कामगारों के हाथ धुलाए, उन्हें भोजन परोसा और फिर उनके साथ खाना खाया। इस दौरान कन्याओं से आशीर्वाद भी लिया।
चांदी का मुकुट लौटाकर सीएम बाेले- इसके जेवर बनवाकर गरीब बेटियों को दें
वाल्मीकि और सुदर्शन समाज के स्वच्छता सेवा सम्मान कार्यक्रम में वाल्मीकि समाज ने सीएम को चांदी का मुकुट पहनाया गया। सुदर्शन समाज ने सुदर्शन चक्र दिया तो मुख्यमंत्री ने कहा कि अगर वाल्मीकि समाज काम करना छोड़ दे तो कूड़े के ढेर बन जाएंगे। उन्होंने चांदी का मुकुट समाज को वापस करते हुए कहा कि इसके जेवर बनाकर गरीब बेटियों को दें।
जन्मदिन पर एक पौधा जरूर लगाएं
प्रदेश भाजपा अध्यक्ष ने कहा कि मुख्यमंत्री ने राजनीति की धारा बदल दी है। भाजपा युवा मोर्चा के रक्तदान कार्यक्रम में सीएम ने कार्यकर्ताओं से अपील की है कि वे अपने-अपने जन्मदिन पर एक पौधा जरूर लगाएं। युवा मोर्चा के प्रदेश अध्यक्ष पांडे ने बताया कि पूरे प्रदेश रक्तदान शिविर लगाए गए। छह मार्च को सभी जिलों में बस अड्डों एवं सार्वजनिक स्थानों पर मोर्चा के कार्यकर्ता सफाई अभियान में भाग लेंगे।
सहकारी बैंकों और समितियों में दिलाई केशलैस ट्रांजेक्शन के लिए शपथ
मुख्यमंत्री के जन्मदिन सहकारी बैंकों व प्राथमिक साख सहकारी समितियों में कैशलेस के लिए लोगों को शपथ दिलाई गई। साथ ही सफाई कार्यक्रम हुए। भोपाल अपेक्स बैंक में सहकारिता राज्यमंत्री (स्वतंत्र प्रभार) विश्वास सारंग ने कहा कि आज के दिन सभी सहकारी संस्थाओं, समितियों और सहकारिता विभाग के कार्यालयों में वृक्षारोपण हो।
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva